# DIRECŢIA GENERALĂ SECRETARIAT UNIVERSITATE

**HOTĂRÂREA NR. 4**

**A CONSILIULUI DE ADMINISTRAŢIE DIN DATA DE 06.03.2023**

În temeiul Legii Nr. 1/2011 – Legea Educaţiei Naţionale şi a Cartei Universitare, Consiliul de Administraţie al U.M.F. „Carol Davila” din Bucureşti întrunit online în data de 06.03.2023, hotărăşte:

**Art. 1.** Se aprobă *Raportul de Evaluare privind estimarea valorii impozabile a clădirilor aflate în patrimoniul Universității de Medicină și Farmacie “Carol Davila”, realizat în conformitate cu prevederile Legii Nr.227/2015 privind Codul Fiscal, cu modificările și completările ulterioare, respectiv cel puțin o dată la 5 ani, în vederea depunerii la Direcțiile de Taxe și Impozite Locale a declarațiilor fiscale, actualizate cu noile valori* (Anexele 1-6).

**Art. 2.** Se aprobă *Tema de Proiectare* și *Nota Conceptuală pentru „Consolidare, reabilitare, modernizare, îmbunătățire termică, refacere hidroizolații terasă, înlocuire instalații, refacere finisaje la imobilul Cămin studențesc U3” – Splaiul Independenței, Nr 290, Sector 6, București* (Anexele 7-8).

**Art. 3.** Se aprobă *Tema de Proiectare* și *Nota Conceptuală pentru „Consolidare, reabilitare, modernizare, îmbunătățire termică, refacere hidroizolatii terasă, înlocuire instalații, refacere finisaje la imobilul Cămin studențesc B2” – Splaiul Independenței, Nr 204, Sector 6, București* (Anexele 9-10).

**Art. 4.** Se aprobă posibilitatea suplimentării din finanțarea de bază a bugetului necesar achiziției de “Lucrări de reparații generale și de renovare la căminele studențești U1, U2, U4 si U5”, cu suma de 347.600,58 lei și inițierea procedurii de achiziție în condițiile asigurării bugetului necesar (Anexa 11).

**Art. 5.** Se aprobă posibilitatea inițierii procedurii de licitație deschisă prin încheierea unui acord-cadru pentru o perioadă de 12 luni având ca obiect achiziționarea de “Servicii de reprografie tip click/pagină” – în valoare estimată de 889.104,10 lei cu TVA (Anexa 12).

**Art. 6.** Se aprobă posibilitatea inițierii procedurii de licitație deschisă prin încheierea unui acord-cadru pentru o perioadă de 10 luni având ca obiect achiziționarea de “Servicii mentenanță reparații unituri și compresoare stomatologice cu piese incluse” – în valoare estimată de 773.500 lei cu TVA (Anexa 13).

**Art. 7.** Se aprobă achiziția “Întocmire documentație Plan Urbanistic de Detaliu” pentru Baza Sportivă din B-dul Doina Cornea Nr. 4B (fost Vasile Milea Nr. 4B), Sector 6, București, în valoare de 44.982 lei (Anexa 14).

**Art. 8.** Se aprobă posibilitatea inițierii procedurii licitație deschisă și încheierea unui acord-cadru pentru o perioadă de 24 de luni, având ca obiect achiziționarea de “Servicii de curățenie” în valoare estimată de 4.284.000 lei cu TVA (Anexa 15).

**Art. 9.** Se aprobă posibilitatea inițierii procedurii licitație deschisă și încheierea unui acord-cadru pentru o perioadă de 12 de luni, având ca obiect achiziționarea de “Servicii acces bază de date UpToDate Anywhere” în valoare estimată de 750.000 lei cu TVA (Anexa 16).

**RE C T O R,**

Prof. Univ. Dr. Viorel Jinga

**Secretar Șef Universitate,**

Daniela Grecu **Avizat Serviciul Juridic și Contencios,**

Consilier Juridic Raluca-Andreea Stănescu